MINNE MENET, EUROOPPA?
Eurooppa on liian heikko ja jakautunut korvaamaan USA:n strategisesti, -
ja ilman USA:n johtajuutta länsi ei selviä.
Niinpä Joschka Fischer totesikin 5. joulukuuta 2016 -
vain 11 vuotta sen jälkeen, kun hän oli toiminut Saksan ulkoministerinä, -
että länsi, sellaisena kuin me kaikki sen olemme tunteneet, -
lähes varmasti tuhoutuu silmiemme edessä.
Vastaukseni Fischerille on kuitenkin ehdoton ei.
Huolimatta pitkään jatkuneesta geostrategisesta johtajuusvajeesta -
sekä ilmeisestä ja jatkuvasta epäonnistumisesta varautumisessa -
juudeo-kristillisille arvoille ja ajan saatossa todistetulle vahvuudelle -
Eurooppa kestää.
Hyvää iltaa! Olen Jonathan Hessen. Tämä on "Minne menet, Eurooppa" 20.
Keskustelemassa tänään Euroopan sisä-, ulko- ja turvallisuusasioista -
ovat kenraali Klaus Naumann (evp.), -
entinen Naton sotilaskomitean puheenjohtaja -
ja Saksan puolustusvoimien komentaja.
Professori Uri Rosenthal, Alankomaiden entinen ulkoministeri.
Professori Jacek Czaputowicz, Puolan entinen ulkoministeri.
Ja viimeisimpänä mutta ei vähäisimpänä Timo Soini, -
Suomen entinen ulkoministeri ja varapääministeri.
Mukavaa, kun pääsitte.
Aloitetaan ensimmäisellä kysymyksellä, kenraali.
Mikä on teidän näkemyksenne Euroopan tämänhetkisestä tilanteesta?
Olemmeko matkalla kohti väistämätöntä tuhoa?
Minunkin vastaukseni Joschka Fischerille on ehdoton ei -
lähinnä kahdesta syystä.
Ensinnäkin ilman Eurooppaa -
Yhdysvalloista ei olisi enää globaaliksi mahtimaaksi.
He tarvitsevat meitä, -
sillä olemme ponnahduslauta -
Yhdysvaltojen voiman projektiolle -
kaikille merkityksellisille alueille Euroopasta itään.
Ilman Eurooppaa Yhdysvalloille jää vain Tyyni valtameri.
Tärkein ja ainoa globaali merimahti -
katoaa ilman Euroopan rannikkoa.
Toiseksi emme kenties aina ole tyytyväisiä siihen, -
mitä olemme toistaiseksi saavuttaneet, -
mutta uskon tapaan, jolla hallintomme on järjestetty -
ja jossa tarjoamme väellemme mahdollisuuden elää vapaasti -
ja oikeusvaltioperiaatteeseen nojautuen.
Se on paras olemisen tapa, jonka ihminen on ikinä keksinyt -
ihmisten väliseen yhteiseloon.
Siinä piilee uskomaton voima.
Siihen päädyttiin satojen vuosien yrityksen ja erehdyksen -
sekä veristen sotien kautta.
Mutta nyt tiedämme, että se on jotain, mitä voimme tarjota -
aloitteeksi muillekin.
Meidän ei tule saarnata sitä tai pyytää muita liittymään siihen.
Mutta tässä maailmassa on kaksi kilpailevaa järjestelmää, -
demokratia ja autokratia.
Tämä on Euroopan vahvuus, ja sen ansiosta uskon meidän selviytyvän.
Silti menemme eteenpäin. Mannerlaatat liikkuvat edessämme, -
ja odotamme purkausta.
Onko Euroopalla tarpeeksi aikaa valmistautua tulevaan?
Euroopan tulisi itse asiassa, -
kun tarkastelen, miten tilanne on kehittynyt viime vuosina, -
etenkin Venäjän hyökättyä Ukrainaan.
Voisi sanoa, että Euroopan poliittinen johtajuus -
on kehittynyt koko ajan hyvään suuntaan.
Mutta suuri yleisö Euroopassa laahaa perässä.
Kuuluisa sitaatti menee näin, että jos haluaa rauhaa, -
täytyy valmistautua sotaan.
Sanoisin, että suurelle yleisölle -
tämä on hyvin kaukainen ajatus.
Pohdin tilannetta, joka meillä nyt on, -
ja vertaan sitä tilanteeseen -
heti sotien jälkeen vuonna 1945―1955.
Silloin kantavaksi ajatukseksi tuli hyvinvointi.
Rakennettiin hyvinvointivaltioita.
Nyt sellaisia on olemassa, -
ja kysymys kuuluu, ovatko ihmiset Euroopassa ylipäätään valmiit -
lisäämään merkittävästi puolustusmenoja -
ja sotilasmenoja, -
ja näin ollen ovatko he valmiit uhraamaan -
hyvinvoinnin edut, joista olemme nauttineet viime vuosikymmenet.
Se on suuria kysymyksiä Euroopalle.
Olemme aiemminkin keskustelleet valmiudesta uhrauksiin.
Professori Czaputowicz, onko Eurooppa valmis uhrauksiin?
Hyvä kysymys, mutta kun tarkastellaan suhteita Yhdysvaltoihin, -
ja olen samaa mieltä kenraalin kanssa siitä, -
että Eurooppa on USA:lle tärkeä liittolainen, -
mutta tämä suhde ei ole symmetrinen.
Me tarvitsemme USA:ta paljon enemmän.
Emme selviydy ilman liittoutumista USA:n kanssa -
itsenäisenä Eurooppana tai Euroopan valtioina, -
mutta amerikkalaiset selviytyvät.
Tarvitsemme Yhdysvaltoja enemmän kuin Yhdysvallat tarvitsee Eurooppaa.
Tämä on minun näkökulmani Keski- ja Itä-Euroopan maista, -
joille Yhdysvaltojen sotilaallinen läsnäolo ja turvallisuustakuu -
ovat ratkaisevia suvereniteettimme kannalta.
Siksi Puolan ja Keski-Euroopan kanta on se, -
että meidän tulee vaalia, toivottaa tervetulleeksi ja tukea -
liittolaisuutta Yhdysvaltojen kanssa ja siksi investoida aiempaa enemmän -
ja kasvattaa turvallisuusbudjettia tähänastista enemmän.
Kenties havaittavissa on haluttomuutta uhrauksiin -
etenkin läntisessä Euroopassa.
Maat eivät käytä niin paljon kuin on sovittu -
puolustukseen ja armeijaan.
Ne eivät yksinkertaisesti koe sellaista uhkaa Venäjän suunnalta -
kuin me Itä-Euroopassa. Siitä voi tulla ongelma.
Meidän täytyy yhtenäistyä, osoittaa keskinäistä solidaarisuutta, -
investoida, tinkiä hyvinvoinnista -
sekä taata turvallisuus ja vahvat siteet Yhdysvaltojen kanssa.
Olen samaa mieltä Jacekin kanssa siinä mielessä, -
että etenkin niin kutsutut entiset kommunistimaat, -
jotka olivat Neuvostoliiton otteessa vuosikymmenien ajan, -
he tietävät ja muistavat, millaista se oli.
Siksi he ovatkin täyttäneet kaikki vaatimukset ja edellytykset, -
myös Naton suosituksen käyttää budjetista tietty osuus.
Niin on Suomikin. - Niin on.
Mutta on myös vapaamatkustajia -
Unkarissa ja Länsi-Euroopassa.
Jos tarkastellaan, -
millaisia investointeja on tehty armeijoihin, -
myös maiden omia puolustusbudjetteja on kutistettu.
Natossa on vain kolme maata, joissa on yleinen asevelvollisuus.
Maat ovat Turkki, Kreikka ja Suomi.
Se kertoo jotain todellisuudesta tässä suhteessa.
Olen samaa mieltä myös Yhdysvaltojen sitoutumisesta.
Se on äärettömän tärkeää.
Pidin myös siitä, mitä Jonathan sanoi. Tarvitaan arvopohja, -
joka muodostuu juudeo-kristillisistä arvoista.
Jos emme uskalla poliittisen korrektiuden takia sanoa, -
että sen varaan koko yhteiskunta on rakennettu, -
silloin sitä tullaan haastamaan.
Meidän tulee olla riittävän rohkeita sanomaan, -
että tämä on rakennuksen kulmakivi -
ja olemme rakentaneet modernilla tavalla.
Kenraali Naumann, jatketaan tuosta, mitä Timo Soini sanoi, -
eli arvoista.
Niille Eurooppa on perustettu, ja niitä se yhä pyrkii toteuttamaan, -
sillä näyttää, että yhteiskuntien tietyt sektorit ovat...
diplomaattisesti sanottuna kaukana näistä ihanteista.
Siksi tahtoisinkin nostaa esiin maahanmuuton.
Se tuo mukanaan vanhoja arvoja lähtömaista.
Näemme nimittäin, että islam leviää Euroopassa.
Viimeksi kuluneen parin kuun aikana on käynyt selväksi, -
että Euroopassa on käynnissä sivilisaatioiden yhteentörmäys, -
mikä uhkaa lännen sivilisaatiota.
Samaan aikaan Euroopassa ei ole edistetty perhearvoja, -
niin että syntyvyys nousisi -
ja väestörakenne pysyisi kasvavan talouden tahdissa.
Havainto osuu oikeaan.
Olemme kehittäneet vapaamatkustajien asenteen, -
sillä kohdistimme kaikki toiveemme -
luottamukseen, joka syntyi kylmän sodan jälkeen.
Ja tämä luottamus oli perustus yhteistyöpolitiikalle.
Tämä luottamus mureni pitkäksi aikaa viimeistään silloin, -
kun herra Putin hyökkäsi Ukrainaan ilman minkäänlaista oikeutusta.
Ja siitä syystä yhteistyötä ei tule olemaan pitkään aikaan.
Meidän täytyy valmistautua vastakkainasetteluun, -
ja siitä seuraa myös muutos asenteisiin kotikentillämme.
Tällaisessa vastakkainasettelussa -
meillä ei ole varaa suvaita mitä tahansa kotimaassamme.
Ja meidän on asetettava uudelleen ne mittatikut ja koordinaatit, -
joiden rajoissa voimme kehittää yhteiskuntiamme.
Se tarkoittaa myös sitä, että jokaisen tänne tulevan -
on kunnioitettava elämäntapaamme, lakejamme ja uskontoamme -
sekä hyväksyttävä ne, jos aikoo jäädä tänne.
Niiden, jotka eivät tähän suostu, on lähdettävä, -
eivätkä he voi odottaa pääsevänsä vapaamatkustajiksi -
hyvinvoinnista meidän kustannuksellamme.
Tämä dramaattinen muutos on väistämätön, -
ja poliitikkojemme on pakko herätä tähän.
Emme voi enää seurata linjaa, joka oli Saksassa hallitseva 16 vuotta, -
niin että kaikki kelpasi.
Ei tarvinnut tehdä muuta kuin elää hyvinvointivaltiossa -
ja nauttia lämpimästä vedestä joka aamu. Tämä ei käy laatuun.
Mainitsit uhraukset. Meidän on valmistauduttava muutokseen, -
ja se tarkoittaa uhrauksia, varautumista -
sekä tahtoa puolustaa tätä elämäntapaa -
ja vaatia tulijoita kunnioittamaan sääntöjämme, -
kuten mekin kunnioitamme heidän elämäntapaansa.
Näin ei tällä hetkellä selvästikään ole, ei Saksassa eikä Alankomaissa.
Se toi Geert Wildersille äänten ja tuen aallon, -
jollaista ei kukaan ennustanut.
Kaikki odottivat, että tulos olisi vähintäänkin hyvin erilainen.
Silti edelleen näkee protesteja ja uhkauksia.
Ulkomaiset rikollisjärjestöt pyyhkivät Alankomaiden yli -
ja uhkaavat Alankomaiden koko yhteiskuntaa.
Olet aivan oikeassa, ja tilanne on ankea.
Me näemme, jos niin voi sanoa, -
maassani huomaamme yhdistelmän, -
sekoituksen erittäin raskasta -
rikollistoimintaa, jonka takana on kartelleja.
Eikä vain eurooppalaisia kartelleja.
Niillä on yhteyksiä Latinalaiseen Amerikkaan ja muualle.
Ja ne yhdistävät voimiaan, uskokaa tai älkää, -
Iranin pitkän kouran kanssa -
ja muiden terrorismiin taipuvaisten Lähi-idän maiden toimijoiden kanssa.
Meillä on nyt ihmisiä, jotka tarvitsevat äärimmäisen tiukkaa henkivartiointia.
Ystäväni, joka kuuluu komiteaani, "Vapaaseen Iraniin", -
on ollut jo puoli vuotta tiukan henkivartioinnin kohteena, -
koska vaikuttaa siltä, että häneen kohdistuu uhka -
kaukaisesta Iranin maasta -
yhdistettynä sen palkkaamiin murhaajiin huumekartelleista.
Se on tilanne, ei vain minun maassani, -
vaan myös Belgiassa, Ranskassa ynnä muualla.
Ja ihmiset eivät ymmärrä, -
että kun puhutaan vastakkainasettelusta, -
ei puhuta vain autokratioista eri puolilla maailmaa -
vaan määrätyistä maista, -
jotka todellakin yrittävät käyttää hyväkseen -
yhteiskuntiemme pehmeyttä ja haurautta.
Demokratia toimii niin kauan kuin yhteiskunta haluaa sen toimivan.
Jos yhteiskunnassa on vähääkään jäämiä autokratioiden järjestelmistä -
ja yhteiskuntaa yritetään muokata oma etu edellä, sillä on seurauksia.
Puola on kuitenkin toiminut viisaasti torjuessaan vaikutuksia.
Toki siihen on ollut myös taloudellisia syitä.
Se on kuitenkin pyrkinyt pitämään kiinni kristillisistä perusarvoistaan.
Paljonko tämä on vielä läsnä nykyisen hallituksen keskusteluissa?
Viime vaaleissahan valtaan tuli vasemmisto.
Se on totta, mutta yleisesti ottaen Puola on kristitty maa, -
jossa kansa käy kirkossa joka sunnuntai -
ja perinteiset arvot ovat juurtuneina syvälle yhteiskuntaan.
Kun puhutaan maahanmuutosta, -
Puola on niitä maita, jotka sijaitsevat EU:n ulkorajalla, -
ja olemme rajasta vastuussa.
Meidän siis täytyy pysäyttää laiton maahantulo erityisesti Valko-Venäjältä.
Lukašenkalle se on hyödyllinen väline, -
jolla voi yrittää vaikuttaa Euroopan unioniin.
Kun puhutaan maahanmuuttopolitiikasta -
Euroopan unionin sisällä, -
Puola vastustaa laittomien maahantulijoiden -
uudelleen jakamista tai uudelleen sijoittamista.
Puola mieluummin pysäyttäisi laittomat maahantulijat rajalla.
Se on meidän vastuullamme.
Nykyinen hallitus jatkaa edellisen hallituksen linjalla.
Puolassa keskustellaan myös liberaaleista arvoista.
Nykyinen hallitus suhtautuu edellistä avoimemmin vaatimuksiin -
abortin laillistamisesta raskauden tietyssä vaiheessa.
Keskustelua käydään ja huomioita esitetään myös siitä, -
että kristilliset arvot ja perhemyönteinen politiikka -
eivät tehoa, sillä syntyvyys on Puolassa valitettavan alhainen -
muihin maihin verrattuna.
Syy siihen lienee se, -
että ihmiset vain elävät eri maailmassa kuin aiemmin.
Todellakin muslimiperheet ovat paljon konservatiivisempia -
ja he saavat paljon enemmän lapsia Länsi-Euroopassa.
Puolassa heitä ei ole paljon.
Se muuttaa länsimaalaisen yhteiskunnan kudosta.
Se on syytä pitää mielessä.
Meidän yhteisiin arvoihimme kohdistuu siis uhka sisältä päin, -
liberaaleihin, kristillisiin tai juudeo-kristillisiin arvoihin.
Mutta sitten on myös uhkaa ulkopuolelta.
Luin erään puolalaisen diplomaatin muistelmateosta.
Hän toimi diplomaattina Kairossa 1930-luvulla.
Hän kirjoitti, että Egyptin väestö kasvaa.
Silloin Egyptissä oli 18 miljoonaa asukasta, -
puolet siitä, mitä Puolassa oli siihen aikaan.
Tänä päivänä egyptiläisiä on 100 miljoonaa, -
ja Puolan asukasluku on pysytellyt samana -
toisesta maailmansodasta lähtien.
Kuusinkertainen kasvu verrattuna Puolaan.
Vuonna 2025 Egyptin väkiluku nousee 105 miljoonaan, -
vain parin vuoden kuluessa. Viiden miljoonan lisäys on vaikuttava.
Se osoittaa, miten nopeasti tilanne muuttuu -
eri uskontoryhmien ja kulttuurien suhteissa, -
ja miten tärkeä väestöpohja on eri maissa.
Se täytyy tiedostaa, -
ja Eurooppaan kohdistuu nyt paljon tällaista painetta Afrikasta.
Se liittyy myös uhrauksiin, mutta keskustellaan siitä toiste.
Ja nythän hybridimaahantulo ei ole ollut ongelma.
Se oli tietenkin vitsi.
Venäläiset ovat aktiivisesti siirtäneet ja ohjanneet nuoria miehiä -
Irakista, Syyriasta ja muualta.
Niin. Sen jälkeen, kun viimeksi olimme yhdessä tällä kokoonpanolla, -
Suomi on sulkenut Venäjän-vastaisen rajan.
Aiemmin rajanylityspaikkoja oli seitsemän tai kahdeksan.
Niitä kautta pääsi Pietariin ja aina ylös asti.
Nyt raja on suljettu. Miksi?
Koska he käyttivät ihmisiä välineinä.
Suomeen tuli nuoria -
ainoastaan hakemaan turvapaikkaa mistä tahansa maasta.
Ensin tuli kymmeniä, sitten satoja.
Ja nyt rajan yli Venäjälle ei pääse mistään Suomessa, -
ja se on valtava muutos.
Kaikki yhteydet, taloudelliset ja myös ihmisten väliset, ovat poikki.
Jos haluaa Venäjälle Suomesta, pitää mennä Viron tai Latvian kautta.
Tai sitten pitää lentää Istanbuliin ja sieltä edelleen Venäjälle.
Olen samaa mieltä siitä, mitä Jacek sanoi väestöstä.
Lanteemme kuihtuvat.
Länsimaissa ei synny riittävästi vauvoja, ja se on valtava ongelma.
Ja myös, mitä Uri sanoi rikollisuudesta, -
jos jostain on tullut kansainvälistä, niin sitten rikollisuudesta.
Kyberrikollisuudesta, hybridirikollisuudesta.
Pärjäämme kyllä vanhojen konnien kanssa, jotka ryöstävät pankin -
tai murtautuvat johonkin.
Se ei ole mitään verrattuna siihen, mitä on tullut tilalle.
Huumeita, kryptovaluuttahuijauksia -
ja kaikenlaisia huijauksia, joita tehdään tietokoneella.
Tässä mielestäni koko Euroopan ja erityisesti USA:n, -
jolla on googlet, X:t ja muut alustat, -
on äärimmäisen tärkeää tehdä yhteistyötä.
Siirrytäänpä siihen tosiasiaan, että äskettäin tuli kuluneeksi -
kaksi vuotta siitä, -
kun Venäjä hyökkäsi Ukrainaan.
Lisäksi Venäjän hyökkäyksestä Krimille tuli kuluneeksi 10 vuotta.
Kenraali Naumann, kun tarkastelee tilannetta, -
voidaanko Eurooppa saada vakuutetuksi määrätystä tilanteesta, -
jossa Ukraina voi tai ainakin pysyy lujana alueensa puolustamisessa?
Vai alammeko nähdä muutosta, ikävä kyllä, -
siihen suuntaan, että viimeaikaiset aluemenetykset ovat vasta alkua?
Toivon, että eurooppalaiset ymmärtävät tilanteen vakavuuden.
Jos Ukraina kaatuu, seuraavaksi kaadumme me -
ja Eurooppaan tulee sota.
En epäile hetkeäkään, etteikö Putin yritä saavuttaa sitä, -
minkä hän tosiasiassa sanoi kristallinkirkkaasti joulukuussa 2021.
Hän haluaa perustaa Venäjän imperiumin uudelleen.
Jos emme onnistu tukemaan Ukrainaa -
niin paljon kuin voimme -
ja auta heitä ainakin pysäyttämään Venäjän hyökkäyksen.
Ja jos emme auta heitä -
saavuttamaan täysin oikeutetun -
ja juridisesti ehdottoman pätevän tavoitteen, -
alueellisen koskemattomuuden palauttamisen, -
minkä Venäjä takasi vastineeksi Ukrainan ydinaseista vuonna 1994.
Ellemme onnistu tässä, -
luovumme Euroopan turvallisuuden -
keskeisestä ja perustavasta periaatteesta, -
jonka mukaan rajoja ei saa ikinä muuttaa voimankäytöllä.
Jos annamme tässä periksi, olemme loputtoman suon reunalla -
ja alkaa epävarmuuden ja turvattomuuden kausi -
määräämättömäksi ajaksi tulevaisuuteen.
Kansalaistemme pitää ymmärtää se.
Tuntuu, kun katson omaa maatani, -
että kansalaiset ymmärtävät tilanteen vakavuuden paremmin kuin poliitikot.
Ja jos poliitikot kuuntelisivat kansaa, tilanteemme saattaisi olla parempi.
Sitten syntyisi myös johtajia. Valitettavasti niitä ei ole nyt.
Professori Rosenthal, minua kiinnostaa reaktiosi.
Kun tarkastelen Alankomaita, Belgiaa ja muita maita, -
ne eivät vaikuta kovin päättäväisesti -
lisäävän omaa kotimaista sotilasvoimaansa.
Myös tuki Ukrainalle on hyvin rajoitettua.
Tämä pätee kaikkiin Länsi-Euroopan maihin.
Pelkäänpä, että olet oikeassa. Olisi hienoa... - Pois lukien Britannia.
Olisi hienoa, jos alankomaalaisilla ja muilla länsimaiden asukkailla -
olisi samanlaista tahtoa kuin Klausin mukaan on Saksassa...
Kansalla siellä, vaan ei hallituksella. - Kansalla.
Timo toi esiin hätkähdyttävän huomion -
halusta tehdä jotain armeijoidemme vahvuuden suhteen -
ja yhteyden muodostamisesta poliittisten ja sotilasalan johtajien -
sekä kansan välillä -
sen sisäisen instrumentin kautta, jota kutsutaan asevelvollisuudeksi.
Tämä puuttuu.
En näe, että tulevien vuosien aikana -
otettaisiin uudelleen käyttöön perustuslain pykälää, -
jonka mukaan ihmisten pitäisi olla valmiit -
palvelemaan armeijassa.
Siitä kyllä keskustellaan useimmissa maissa. - Niin, -
mutta en näe, -
että se olisi keikahtamassa sille puolelle kuin pitäisi.
Jos puhutaan hauraudesta -
tällä nimenomaisella hetkellä, -
mitä tulee Ukrainan tukemiseen sotilaallisesti, taloudellisesti -
ja jälleenrakennuksessa, -
on pakko mainita, kuten jo teitkin, -
äärioikeiston poliittiset voitot.
Siellä on pahamaineista, -
viheliäistä rakkautta Putinia kohtaan.
Sanon asian niin kuin se on.
Siksi käsitykseni onkin, että vaatii paljon työtä, -
jotta kuilu poliittisten ja sotilasalan johtajien saadaan kurotuksi -
esimerkiksi minun maassani.
Lyhyesti. - Kommentti asevelvollisuuteen.
Euroopassa meidän täytyy järjestää asiat niin, -
että olemme valmiit puolustamaan maitamme, -
ja aikaa on hyvin rajoitetusti ja vähän.
Aikaa ei ole paljon enempää kuin 3―5 vuotta.
Se on katkos johtajuuden suuntaan.
Ellemme ota kaikkea irti tästä ajanjaksosta -
ja valmistaudu puolustamaan maitamme ja Eurooppaa, -
silloin meillä ei ole varaa sälyttää armeijalle lisätehtäväksi -
asevelvollisuuden ottamista uudelleen käyttöön. Se heikentäisi sitä.
Ensin pitää saada puolustusvalmius. Sitten voi puhua asevelvollisuudesta.
Toivoisin edes avointa keskustelua -
yleisen asevelvollisuuden hyödyistä.
Avoin keskustelu auttaa joka tapauksessa -
lisäämään ylipäätään kansalaisten tietoutta käsillä olevasta tilanteesta.
Olet oikeassa sotilaallisesta ja käytännön näkökulmasta, -
mutta jos haluaa suuren yleisön tajuavan, mikä on tilanne nyt, -
heidät pitäisi laittaa kasvokkain tilanteen seurausten kanssa.
Totta kai uhrausten tekeminen hyvinvointipuolelta -
on todellakin melkoinen asia.
Mutta jos halutaan alankomaalaisten nuorten ja heidän vanhempiensa -
ymmärtävän, että voi koittaa aika, -
jolloin nuoret kenties joutuvat joskus olemaan valmiita -
suorittamaan asepalveluksen -
ja kenties uhraamaan henkensä, -
se olisi selvää.
Itselläni on hollantilaisiin enemmän luottoa.
Hienoa. - Toivottavasti olen oikeassa.
Voin olla väärässäkin.
Kun katsotaan Puolaa, se on ollut johtava voima, -
vahvin tai nouseva sotilasvoima Euroopassa.
Sillä on ollut tarkka ja selvä näkö, -
mitä tulee horisontissa häilyviin uhkiin.
Jatkuuko tämä samansuuntaisena?
Mitä tulee panokseemme ja puolustusinvestointeihin, -
kyllä, niihin menee bruttokansantuotteestamme 4 %.
Uusi hallitus jatkaa samalla linjalla.
Esitän tähän saman tien jatkokysymyksen.
Olisiko Puola valmis kohtaamaan skenaarion, -
jossa Venäjä kukistaisi Ukrainan ja siirtyisi...
Kuulimme, mitä Moldovassa tapahtuu, Venäjää kutsutaan tulemaan maahan.
Myönnän, että tilanne rintamalla -
ei ole toiveita nostattava Ukrainan puolelta katsottuna.
Vladimir Putinille on tulossa vaalit.
Venäjä on edennyt. Se valloitti juuri Bahmutin -
ja sitä ennen Avdijivkan. Tärkeitä paikkoja, -
ja se etenee länteen.
Nämä ovat huonoja, kielteisiä kehityssuuntia.
Osaksi siitä voi syyttää länsimaiden tekemiä virheitä.
Me, länsi, Eurooppa ja etenkin Yhdysvallat, -
lupasimme Ukrainalle sotilaallisen tukemme.
Ukrainalaisille sanottiin: "Teidän täytyy taistella. Annamme teille aseet."
Yhdysvallat on halvaantunut.
Aseavun jatkosta ei ole päästy sopuun.
Siksi tilanne on hyvin vaikea.
Mutta myös meillä on vastuu.
Meille, Puolalle sekä Keski- ja Itä-Euroopan maille, -
Yhdysvaltojen läsnäolo Euroopassa on ratkaiseva turvallisuutemme kannalta.
Niin kauan kuin amerikkalaiset ovat Euroopassa -
ja amerikkalaissotilaita on Puolassa, tunnemme olomme turvatuksi.
Puolassa on 10 000 amerikkalaissotilasta.
Jos he lähtevät, se on huono merkki -
ja hyvä merkki Putinille siitä, -
että Puola on avoin ja haavoittuvainen.
Seuraavina vuosina, niin kuin kenraali totesi, -
Euroopan tulee olemaan hyvin vaikeaa olla valmis taistelemaan omin neuvoin.
Siksi linjamme onkin, -
että liitto Yhdysvaltojen kanssa on erittäin tärkeä.
Aivan sama, kuka siellä voittaa vaalit. Heidän on pysyttävä täällä, -
ja meidän on tehtävä kaikkemme vakuuttaaksemme amerikkalaiset -
siitä, että liittomme on arvokas asia myös heille.
Tämä on meidän näkemyksemme.
Ainoastaan Yhdysvallat on Venäjälle sellainen pidäke, -
mikä estää Venäjää etenemästä.
Mutta pitää toivoa myös, että ukrainalaiset pysäyttävät heidät -
ja että Yhdysvalloissa ja Euroopan unionissa tapahtuu läpimurto, -
niin että Ukrainan tukeminen jatkuu.
Tosiasia on silti se, että Yhdysvallat ei valmistaudu kamppailemaan -
Venäjää vaan Kiinaa vastaan.
Jos sen täytyy keskittyä Tyynellemerelle, -
luonnollisesti se siirtää rahoitusta sinne -
transatlanttisen liiton kustannuksella.
Niinpä Euroopan pitää olla valmis kohtaamaan ja haastamaan Venäjä -
sekä muodostamaan riittävän pelotteen Atlantin turvaamiseksi.
En ole varma, ymmärretäänkö tilanne oikealla tavalla.
Ensinnäkin kyse on liitosta, jota kritisoidaan.
Esimerkiksi Donald Trump on arvostellut joitain Nato-maita.
Mutta mukana on myös maita, jotka hoitavat osuutensa.
Pidän mahdollisena myös kahdenvälisiä järjestelyjä.
Amerikkalaisten läsnäolo Puolassa, 10 000 sotilasta ja kalustoa, -
perustuu kahdenvälisiin suhteisiin, -
samaan tapaan kuin Korean tai Japanin kanssa.
Se ei olisi täydellinen ratkaisu.
On paljon parempi, jos Nato on voimissaan.
Meidän on ajateltava omaa turvallisuuttamme -
sen estämättä, mitä Portugalissa, Luxemburgissa ja muualla tapahtuu.
Meille liitto Yhdysvaltojen kanssa on paljon tärkeämpi -
kuin sellaisille, joita Venäjä ei uhkaa.
Sitä paitsi Suomi on nyt Naton jäsen. Ruotsi juuri...
Ruotsi liittyy aivan kohta.
Olen samaa mieltä. Meilläkin on kahdenvälinen sopimus, -
puolustusyhteistyösopimus DCA, kahdenvälisesti Yhdysvaltojen kanssa.
Se on lisä. Ei niin, etteikö Nato olisi hyvä, mutta se ei ole riittävä.
DCA:ssa määritellään, millaisia aseita, harjoituksia -
ja yhteistä suunnittelua meillä voi olla Yhdysvaltojen kanssa, -
ja totta kai suunnittelu Naton sisällä.
Vielä sananen yleisestä asevelvollisuudesta.
Suoritin asepalveluksen 40 vuotta sitten.
Kun menin armeijaan 40 vuotta sitten -
tuvassani olivat kaverit nimeltään Rantala, Rautoma, -
Rintaniemi, Soini, Sinisalo, Sakko, Tevilin.
Muistan joka jannun seitsemästä tupakaveristani -
40 vuoden takaa. Tätä armeijan käyminen tekee.
Olimme täysin... Oli lääkäriä, tutkijaa, -
kirvesmiestä ja koiramiestä.
Siksi sen merkitys on niin tärkeä kansan yhteenkuuluvuuden luojana.
Ja sitten hyvät uutiset, Puola on ollut ilahduttava, -
mutta yllättävän ilahduttava on ollut pääministeri Meloni.
Hän ollut loistava monessa mielessä, -
esimerkiksi suhteessa Venäjään, Eurooppaan ja kristillisiin arvoihin.
Toivon vain, että Italian talous ei romahda.
Hän on se, joka pitää esimerkiksi Salvinin tällä hetkellä aisoissa.
Mennäänpä sitten toiseen sodankäynnin näyttämöön, -
jonka vaikutukset ovat tuntuvat.
Tarkoitan epäsymmetrisiä konflikteja ja hybridisodankäyntiä eri puolilla.
Olennaisimpia keskustelumme kannalta on Punaisenmeren tilanne.
Siellä Iranin välikäsi Ansar Allah huthien johdolla -
tekee iskuja laivoihin.
Uhka kohdistuu myös laivoihin, jotka ovat matkalla Eurooppaan.
Siitä koituu vakavia vaikeuksia Euroopalle yleisesti -
ja erityisesti Saksalle.
Se on nyt lähtenyt mukaan EU:n operaatioon Punaisellamerellä -
ja lähettää Hessen-fregatin torjumaan uhkaa. Mitä ajattelet siitä?
Se on hybridisodankäynnin muoto.
Siksi Saksan hallitus teki oikean päätöksen -
ja lähettää Punaisellemerelle fregatin.
Juuri eilen fregatti pudotti ensimmäistä kertaa -
kaksi hyökkäysdroonia, ja niin tullaan jatkossakin tekemään.
Siitä tulisi ottaa opiksi, -
että avomerten vapaus, olipa kyseessä Punainenmeri, -
läntinen Tyynimeri tai Malakansalmi, -
on elintärkeä Euroopan turvallisuudelle, -
ja meidän täytyy olla mukana varmistamassa merialueiden vapautta.
Emme voi jättää sitä amerikkalaisten harteille ja olla taas vapaamatkustajia.
On toimittava taiten. Pitää mainita toinenkin alue, -
etenkin kun paikalla on poliitikko maasta, -
jolla on arktinen ulottuvuus.
Jäämeri tulee piakkoin kuljettavaksi.
Se tekee Koillisväylästä maailman tärkeimmän merireitin.
Se lyhentää etäisyyttä noin 9 300 kilometrillä -
verrattuna tämänhetkiseen. Meidän pitää valmistautua puolustamaan sitä.
Siinäkin saattaa olla edessä törmäys Venäjään, -
joka pitää itseään Jäämeren herrana.
Asiaa pitää ajatella tarkoin. Ei ole aikaa keskustella siitä loputtomasti, -
mutta se on osa turvallisuuttamme, -
ja siksi olen iloinen, että Saksan hallitus teki sen päätöksen.
En ole tyytyväinen päällekkäisyyteen USA:n, brittien ja EU:n kesken.
Olen yksinkertainen sotilas, joka uskoo päällikkyyden jakamattomuuteen.
Ja mitä se merkitsee? Juuri toissapäivänä -
saksalaisfregatti ei tiennyt amerikkalaisten droonista, -
ja saksalaiset yrittivät ampua sen alas. Eivät onneksi osuneet.
Onneksi tosiaan.
Kuitenkin tämä on kuin paikkaisi laastarilla avohaavaa, -
ja tällä tarkoitan Iranin islamilaista tasavaltaa.
Sehän näitä iskuja välittää, tukee ja mahdollistaa.
Lisäksi Iran on hiljattain myynyt -
noin 400 ballistista ohjusta Venäjälle -
sekä itsemurhadrooneja.
USA:n keskisen sotatoimialueen varakomentaja, vara-amiraali Cooper -
sanoi, että iranilaiset ovat huthien kanssa rinta rinnan -
ja että heidät voidaan hoidella, jos ja kun vain tulee sellainen päätös.
Voidaanko tällaista poliittista päätöstä odottaa?
No, kun puhutaan Iranista, -
meillä on Hamas, meillä on Hizbollah, -
meillä on huthit, meillä on asejoukkoja sekä Syyriassa että Irakissa.
Ja meillä on maa, Iran, -
joka tällä hetkellä oikeasti on -
enää vihoviimeisen askeleen päässä ydinaseesta.
Atomienergiajärjestö IAEA:n johtokunta -
kokoustaa ensi viikolla.
Sen mukaan, mitä me tiedämme, Iran menee täyttä höyryä eteenpäin.
Minua huolestuttaa se tosiasia, että meidän tavanomaiset keinomme -
eivät riitä vastaamaan Iranin haasteeseen.
Jos tarkastelen diplomatiaa viimeksi kuluneen vuoden ajalta, -
en näe mitään tehokkaita tuloksia -
suhteessa Iraniin.
Selitän hieman tarkemmin, jos voin. Lyhyesti.
Mainitsit epäsymmetrian. Hämmästelen yhtä asiaa.
Westfalenin järjestystä, Kissingerin kuvailemaa Westfalenin järjestystä, -
jossa valtiot pitävät asioitaan omissa käsissään, -
saastuttaa nyt, jos niin voi sanoa, -
ei-valtiollisten toimijoiden hyöky.
En tarkoita ainoastaan Iranin välikäsiä, -
vaan myös, kuten jo puhuttiin, kansainvälistä rikollisuutta -
sekä kansalaisjärjestöjen vallan valtavaa kasvua -
kaikkialla maailmassa.
Se itse asiassa vahingoittaa -
vanhoja tapoja hoitaa asioita -
maailmannäyttämöllä valtioiden välillä.
Se on tämänhetkinen huoleni.
Se mielessä pitäen, professori Czaputowicz, -
Qatargate parin vuoden takaa.
Kuulimme suuren mittaluokan skandaalista, -
jossa qatarilaiset lahjoivat 167 henkilöä -
johtavissa kansalaisjärjestöissä, -
jotka käyttävät Euroopan unionin verovaroja ja voittavat kilpailutuksia.
Lahjottujen joukossa oli myös parlamenttijäseniä EU:ssa -
ja muita korkea-arvoisia henkilöitä.
Tutkimus jatkuu yhä, joten emme tiedä kaikkia yksityiskohtia.
Mitä tehdään sen eteen, -
että päättäjät ja lainsäätäjät -
ajavat Euroopan ja sen kansallisvaltioiden etua -
eivätkä omia korruptoituneita hankkeitaan?
Olet oikeassa. Olen samaa mieltä myös siitä, miten kuvailit -
korruption merkitystä välineenä, jolla rikkaat maat, kuten Qatar, -
yrittävät vaikuttaa Euroopan sisäisiin asioihin.
Tuossa nimenomaisessa tapauksessa uskon, että korruptoituneet poliitikot -
saavat pian äänestäjiltä lähtöpassit.
Pian järjestetään Euroopan parlamentin vaalit.
Odotetaan ja toivotaan, etteivät he saa kannatusta.
Ongelma kuitenkin on olemassa. Se osoittaa, miten vaikea se on -
ja että Euroopan parlamentin jäseniä ja myös virkamiehiä -
pitäisi valvoa tässä suhteessa. Se on tärkeää.
Mutta mitä tulee Westfalenin järjestykseen maailmalla, -
mielestäni käynnissä on jonkinlainen jakautuminen.
Jotkin maat vahvistuvat ja toiset heikkenevät.
Lisäksi maat ovat eriytymässä.
Ikävä kyllä, jotkut tutkijat arvelevat, -
että autokratiat, kuten Putinin valtakoneisto, -
ovat tänä päivänä tehokkaampia ulkopolitiikan toteuttajia.
Demokratioihin päästään vaikuttamaan ulkopuolelta, -
ja ne eivät ole tehokkaita vaan jakautuneita.
Niissä on vastarannan ryhmiä.
Esimerkiksi nyt USA:ssa ei pystytä pääsemään sopuun -
sotilasavusta Ukrainalle.
Samaa oli hiljattain Puolassa.
Monissa maissa käydään tällaista kissanhännänvetoa hallinnossa.
Johtopäätelmä on surullinen.
Välillä yhtenäisyyttä on helpompi säilyttää ja ylläpitää -
autoritaarisissa hallintojärjestelmissä.
Toinen esimerkki on Kiina.
Toisaalta demokratioissa on paljon enemmän potentiaalia -
kehittää uusia teknologioita ja valita valtaan parempia henkilöitä.
Silti näiden kahden valtiorakenteen välillä käydään kilpailua, -
Valitettavasti näinä päivinä Putinin valtakoneisto, Kiina, Iran -
ja muut autokratiat ovat tehokkaampia.
Ja lännellä ei ole keinoja pysäyttää niitä.
Keinot eivät tehoa Iraniin. Olen samaa mieltä vaarasta.
Ne voisivat toimia, mutta niitä pitää valvoa.
Niin. Länsi ei ole yhtenäinen eikä tehokas.
Yhdysvallat ilmoitti aivan hiljattain Venäjän-vastaisista pakotteista, -
mutta otetaanko ne käyttöön?
Venäjä muuttaa talouttaan.
Se toimii. Pakotteet eivät vaikuta siihen. Se kehittää paremmin.
Se valmistaa kaksi kertaa enemmän sotatarvikkeita -
kuin Eurooppa ja Yhdysvallat yhteensä.
Venäjän on helpompi muuttaa talouttaan sotataloudeksi.
On ikävä todeta näin.
Tilanne on läntiselle maailmalle hyvin vaarallinen.
Lännen hallinnot jäävät jälkeen.
Minusta demokratiassa on paljon voimaa, -
jos se luottaa itseensä.
Parlamentteja on olemassa kahta tarkoitusta varten, -
lakien säätäminen ja budjetin hyväksyminen.
Niillä on rahat ja laki.
Jos ne käyttävät niitä oikealla tavalla, ne ovat hyvin vahvoja.
Mutta nyt, kuten Uri sanoi, on kaikenlaisia kansalaisjärjestöjä, -
jotka varastavat show'n.
Syynä on se, että demokratia on hidas -
ja järjestöt ovat hyvin nopeita modernissa teknologiamaailmassa.
Ja jos niitä halutaan valvoa: "Mistä rahanne tulevat?
Mitkä ovat kirjanne? Kuka teitä rahoittaa?
Keitä on palkkalistoillanne?" Ne eivät suostu kertomaan.
Tässä demokratioiden tulisi haastaa järjestöjä ja sanoa: -
"Te ette edusta koko kansaa. Me emme ole valinneet teitä."
Poliitikot voidaan neljän vuoden välein äänestää sisään tai ulos.
Euroopan demokratioiden pitäisi kasvattaa itselleen selkäranka, -
jotta ne pitäisivät puoliaan. Samaa lääkettä suosittelen USA:lle.
Demokratialla on merkittävä arvo, -
ja se on tietenkin se, että meillä on vapaus.
Vapaus on varmistettu niin kauan kuin sääntöihin perustuva järjestelmämme -
pysyy voimissaan.
Ja siihen liittyen pitää aina muistaa, että vapaudella on hintansa, -
ja jos ei maksa ajoissa, vapaus otetaan pois.
Kysyisinkin, että kun tarkastellaan kokonaiskuvaa, -
julkaisit hiljattain raportin, joka minulla oli etuoikeus lukea.
Korostit siinä, että käynnissä saattaa olla jo kolmas maailmansota.
Hallinnot eivät vain ole tajunneet sitä vielä.
Hallinnot ja ihmiset, niin.
Uskon, että kyse on maailman- laajuisesta vastakkainasettelusta.
Meidän täytyy ymmärtää, että meillä on yksi ase, -
joka täytyy säilyttää hinnalla millä hyvänsä, -
ja se on läntisen maailman yhtenäisyys.
Jos sorrumme hajaannukseen, tappio autokratioita vastaan on väistämätön.
Lisäksi meidän pitää ymmärtää ja kansalaisten pitää ymmärtää, -
että ajat, jolloin sosiaalimenoja voitiin kasvattaa lähes rajattomasti -
ja laiminlyödä valtion suojelemista ja puolustusta, -
ne ajat ovat ohi.
Meidän täytyy ymmärtää, että pitää varautua puolustukseen, -
käyttää siihen riittävästi rahaa -
ja ennen kaikkea meillä täytyy olla tahtoa taistella, jos tarvitsee.
Otetaan tämä johdantona teidän kaikkien loppukaneeteille.
Minne tuleva kuukausi meitä vie ja mihin johtajien ja ylipäätään ihmisten -
tulisi keskittyä ennen ensi kuun jaksoa?
Jos jätetään sikseen Tyynenmeren alue, Kiina, Taiwan, -
Saharan eteläpuolinen alue ja Lähi-itä ja tarkastellaan Eurooppaa, sanoisin, -
että meidän on autettava Ukrainaa kaikin voimin vapaustaistelussa.
Siellä ei taistella ainoastaan ukrainalaisten vapaudesta -
vaan meidänkin vapaudestamme.
Maaliskuussa tulee kuluneeksi 25 vuotta siitä, -
kun Puolasta ja alueen muista maista tuli Nato-jäseniä.
Samaten juhlitaan pian Naton 75. syntymäpäivää.
Se on ollut hyvin menestynyt liitto.
Toivon, että Yhdysvalloissa päätetään tukea Ukrainaa edelleen, -
sillä se on avainasemassa rauhan säilyttämisessä -
ja sen varmistamisessa, että Ukraina pystyy jatkamaan taistelua.
Toivon, että USA:n sisäpolitiikassa vellova kyynisyys -
ei hämmennä tilannetta niin, että valmistellaan lakialoitteita, -
joihin yritetään saada kaikenlaisia lehmänkauppoja. Ole hyvä.
Minusta on erittäin tärkeää, että me tuemme Ukrainaa kokosydämisesti.
Oli erittäin hyvä, että kenraali toi esiin sen, -
miksi olemme tässä tilanteessa. Olemme tässä tilanteessa osaksi, -
koska Ukraina suostui sopimukseen, että se luopuu ydinaseista.
Se suostui siihen, ja kaikki länsimaat ja Venäjä -
takasivat Ukrainan turvallisuuden, ja se lupaus on nyt rikottu.
Ja jos me nyt toistamiseen rikomme lupauksen Ukrainalle -
ja emme puolusta ja auta, -
millainen esimerkki se on meille itse kullekin?
Autetaanko meitä, jos kimppuumme hyökätään?
Tämä on turvallisuuskysymys mutta myös syvästi moraalinen kysymys.
Voidaanko meidät ottaa todesta tulevaisuudessa?
Historiassa Westfalenin rauhansopimuksista vuonna 1648 -
syntyivät aikoinaan kansallisvaltiot.
Sillä oli kuitenkin hirvittävän kova hinta, -
noin neljännes Saksan koko väestöstä. - Neljäkymmentä prosenttia.
Neljäkymmentä prosenttia kuoli.
Sotia käytiin 80 vuotta Alankomaissa ja Espanjassa.
Itävalta-Unkarissa oli täysi kaaos.
Yhdellä virkkeellä: Voidaanko tällainen katastrofi välttää nyt?
Kyllä voidaan.
Kaavamme on toiminut 75 vuotta.
Se on taannut rauhan, ja se on hyvin yksinkertainen.
Jos meistä jonkun kimppuun käydään, meidän kaikkien kimppuun käydään.
Tästä täytyy pitää kiinni. Siihen pitää satsata rahaa, -
ja tarvitaan tahtoa pysyä pystyssä. Eurooppa pysyy pystyssä ja taistelee.
Kenraali Naumann, professorit Rosenthal ja Czaputowicz, herra Soini.
Kiitos tästä vilkkaasta keskustelusta.
Kiitos myös katsojille. Näkemiin täältä Helsingistä. Hyvää illan jatkoa!
Lisää TV7:n tuotantoja ja toimituksen laatimia artikkeleita -
on kotisivuillamme osoitteessa www.tv7israelnews.com.
Suomennos: Marianne Tenetz